OpenLLM-France/wikimedia huggingface dataset:
# Crosby, Stills & Nash

Crosby, Stills & Nash (CSN) a zo ur strollad sonerien rock stadunanat bet krouet e 1968 gant :
* David Crosby (1941-2023), kaner-sonaozer ha soner gitar, a oa o paouez bezañ kaset kuit diouzh ar strollad The Byrds e-kreiz miz Gwengolo 1967,
* ar Saoz Graham Nash (1942-), kaner-sonaozer ha soner gitar, a oa o paouez kuitaat ar strollad The Hollies e-kreiz 1968,
* Stephen Stills (1945-), kaner-sonaozer ha soner, ezel kozh eus ar strollad Buffalo Springfield, divodet e miz Mae 1968.
Diwezhatoc'hik e teuas ur pevarvet ezel — ar c'hanadian Neil Young — d'ober ar strollad anavazet-mat Crosby, Stills, Nash & Young.

## Roll an albomoù bet savet gant CSN

* 29 a viz Mae 1969 : Crosby, Stills & Nash, Atlantic Records, enrollet e studio eus ar 26 a viz Mezheven 1968 d'an 3 a viz Ebrel 1969,
* 17 a viz Mezheven 1977 : CSN, Atlantic Records, enrollet e studio e 1976-1977,
* 8 a viz Kerzu 1980 : Replay, Atlantic Records, kendastumad,
* 21 a viz Mezheven 1982 (SUA) : Daylight Again, Atlantic Records, enrollet e studio e 1980-1981,
* 6 a viz Mezheven 1983 : Allies, Atlantic Records, enrollet war al leurenn,
* 26 a viz Mezheven 1990 : Live It Up, Atlantic Records, enrollet e studio eus ar 1añ a viz C'hwevrer 1986 d'ar 5 a viz C'hwevrer 1990,
* 2 a viz Kerzu 1991 : Carry On, Atlantic Records, kendastumad,
* 16 a viz Eost 1994 : After the Storm, Atlantic Records, enrollet e studio eus ar 27 a viz Genver d'ar 1añ a viz Gouere 1994,
* 15 a viz Mae 2005 : Greatest Hits, Atlantic Records, kendastumad,
* 2 a viz Mezheven 2009 : Demos, Rhino Records, kendastumad,
* 2 a viz Gouere 2012 : CSN 2012, Atlantic Records, enrollet war al leurenn.

## Notennoù ha daveennoù

* ↑ Hep Neil Young.
* ↑ Blackbird ennañ, ur ganaouenn bet krouet gant John Lennon ha Paul McCartney.
# Claude Le Duigou

Claude Le Duigou zo un istorour. Noter eo bet eus e vicher.
Maer Muzilheg eo bet, eus 1989 da 2001.

## Oberenn

* Histoire de Muzillac en Basse-Bretagne, Monographies des villes et villages de France, le Livre d'histoire, Pariz, 2006.
# Claude Nadeau

Claude Nadeau a zo ur penn laz-seniñ hag ur glavisimerez kebekat.
Graet he deus he studi e Skol-Veur McGill e Montréal. Kentañ priz Skol Vroadel Bro C'hall a zo aet ganti ivez.
Arzourez en annez e voe e Gwened (e 2008 ha 2009) hag unsonerez e laz-seniñ Ti C'hoarigan Broadel Pariz.
Lañset he doa ar raktres Diwan Pariz. Ur skol-vamm ha kentañ derez a voe eno etre 2004 ha 2015.

## Gwelet ivez

* Orchestre baroque de Bretagne Symphonie de Breizh

## Liammoù diavaez

* Lec'hienn ofisiel
# Claude Le Coz

Ganet e oa bet Claude Le Coz e parrez Plonevez-Porzhe d'an 22 a viz Kerzu 1740 en ur familh a wiaderien. Studiañ a reas e skolaj ar Jezuisted e Kemper. Diwezatoc'h e teuas da rener ar skolaj, pa oa bet argaset ar Jezuisted.
Da vare an Dispac'h, ec'h embannas e souten d'al lezenn diwar-benn statud nevez ar gloer. Setu eñ lakaet da eskob touer e Roazhon e 1791 ha dilennet da c'houde e-giz depute d'ar Gambr-lezenniñ (1791-1792).
Pa zeuas an emglev etre Napoleon Iañ hag ar Pab (ar c'honkordat) e oe anvet da arc'heskob Besançon (1802).
Mervel a reas d'an 3 a viz Mae 1815.
E Roazhon, ur ru verr ha diamen a zo bet dediet dezhañ.
# Claude Lintanf

Claude Lintanf, ganet d'an 30 Gouhere 1962, zo skolaer divyezhek ha kaner e festoù-noz Treger. Troour brezhonek eo ivez.

## Troidigezh

* Thierry Dedieu, Yakouba, TES, 2006.
# Claude Loren (1496-1550)

Claude de Lorraine pe Claude de Guise (1496-1550), a oa 1añ dug Guise.
Mab e oa d'an dug René II Loren. E vreur henañ Antoine Loren a oa dug Loren Breur e oa ivez da Jean III Loren, anavezet evel kardinal Loren, mignon bras d'ar roue gall Frañsez Iañ.
# Claude Makelele

Claude Makelele zo ur c'hoarier mell-droad gall ganet d'an 18 a viz C'hwevrer 1973 e Kinshasa.

## Kluboù

* 1991 : Stade Brestois (Breizh) : 12 krogad ha 3 fal
* 1992 - 1997 : FC Nantes (Breizh) : 165 krogad ha 9 fal
* 1997 - 1998 : Olympique de Marseilles (Frañs) : 36 krogad ha 3 fal
* 1998 - 2000 : Celta Vigo (Spagn) : 75 krogad ha 5 pal
* 2000 - 2003 : Real Madrid (Spagn) : 145 krogad ha 2 bal
* 2003 - 2008 : Chelsea Football Club (Bro-Saoz) : 217 krogad ha 2 bal
* abaoe 2008 : Paris Saint-Germain (Frañs) : 39 c'hrogad

## Skipailh Bro-C'hall

E skipailh Bro-C'hall eo bet eus 1995 betek 2008 (71 krogad).
# Claude Malleville

Claude Malleville, ganet ha marvet en Pariz (1597-1647), a oa ur barzh gall eus ar XVII$^{vet}$ kantved hag unan eus kentañ izili an Akademiezh c'hall e 1634.
La belle matineuse
    Le silence régnait sur la terre et sur l'onde,
    L'air devenait serein et l'Olympe vermeil,
    Et l'amoureux Zéphire affranchi du sommeil
    Ressuscitait les fleurs d'une haleine féconde.
    L'Aurore déployait l'or de sa tresse blonde,
    Et semait de rubis le chemin du Soleil ;
    Enfin ce dieu venait au plus grand appareil
    Qu'il soit jamais venu pour éclairer le monde,
    Quand la jeune Philis au visage riant,
    Sortant de son palais plus clair que l'Orient,
    Fit voir une lumière et plus vive et plus belle.
    Sacré flambeau du jour n'en soyez pas jaloux !
    Vous parûtes alors aussi peu devant elle
    Que les feux de la nuit avaient fait devant vous.
# Doug Fargher

Douglas Crebbin Fargher, anavezet evel Doug Fargher e saozneg hag evel Doolish y Karagher e manaveg (1926-1987) zo ur yezhour eus Enez Vanav en deus labouret evit kas war-raok gouezeleg Manav. E labour anavezetañ eo e c'heriadur bras saozneg-manaveg, embannet e 1979.
Pa'z eas d'an arme en doe tro Doug Fargher da zaremprediñ kembraegerien ha diwar neuze e krogas da vezañ dedennet gant yezh e vro. Mont a reas e-barzh ar gevredigezh Yn Çheshaght Ghailckagh ("ar gevredigezh vanavek"). Goude bezañ tremenet bloavezhioù e Rodezia an Norzh (Zambia bremañ) e tistroas da Vanav e 1962. Eno e vevas e Purt Çhiarn, o labourat er Savlec'h Bevoniezh ar Mor. War e amzer vak e laboure evit ar manaveg. Sevel a rae pennadoù-skrid evit kazetennoù eus ar vro, ha gantañ e voe dibunet ar c'heleier kentañ e manaveg er radio.
Bez' e voe ivez e-touez an dud a savas ar gostezenn Mec Vannin e 1962, met er bloavezhioù 1970 e kuitaas ar strollad politikel-se, a oa o sevel a-du gant ur republik, ha ne bledas mui nemet gant ar yezh hag ar sevenadur.
E oberenn anavezetañ eo e c'heriadur bras saozneg-manaveg, frouezh ul labour hir adalek ar bloavezhioù 1950. Ur geriadur eus ar yezh a vremañ e oa, savet diwar skouer geriadur saozneg-iwerzhoneg Tomás de Bhaldraithe, evit modernaat ar geriadurioù koshoc'h a oa bet savet evit ar manaveg, gant Archibald Cregeen ha John Kneen. Embannet e voe an oberenn-se e 1979 ha kalz a reas evit lakaat ar manaveg da vastañ da ezhommoù geriañ ar vuhez vodern. Kalz labourioù all a sevenas c'hoazh, evel ur geriadur komzet, anvet Udin

## Notennoù

* ↑ Ynsee Gaelg
* ↑ Ynsee Gaelg - Udin
# Douglas

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Douglas zo un anv-badez saoznek roet d'ar baotred, tennet eus an anv gouezelek Dúbhglas genidik eus Bro-Skos hag Enez-Vanav, un anv-lec'h e tiviner ennañ ar gerioù du ha glas pe gwazh. Ar memes gwrizienn en deus an anv galianek dubio.

### Berrstumm

* Doug

### Anv-lec'h

* Douglas, anv saoznek Doolish, kêr-benn Enez-Vanav
* Douglas, anv saoznek Dúglas, kêr en Iwerzhon
* Douglas, anv saoznek Dùbhghlas e kontelezh Siorrachd Lannraig a Deas e Bro-Skos
* Castle Douglas, ur gêr e Bro-Skos
* Douglas, ur gêr e Kab an Norzh, e Suafrika
* Parrez Douglas, ur gêr e Brunswick-Nevez, e Kanada
* kontelezhioù Douglas a zo e Skos-Nevez (Kanada) ha kalz anezho e SUA
* Douglas, kalz kêrioù stadunanat
* Enez Douglas e Gevred Alaska
* Stêr Douglas e Zeland-Nevez
* Menez Douglas, anv meur a venez

### Tud
#### Anv-badez

* Douglas Hyde (1860-1949), yezhour iwerzhonek, kelenner, barzh ha prezidant kentañ Republik Iwerzhon
* Douglas MacArthur (1880-1964), jeneral stadunanat
* Douglas Fairbanks (1883-1939), aktour, filmaozer ha senarioour sinema stadunanat
* Doug Fargher (1926-1987), yezhour manavat

#### Anv-tiegezh

* ar c'hlan Douglas, ur c'hlan skosat genidik eus kêriadenn Dúbhghlas, e kontelezh Siorrachd Lannraig a Deas
* Lady Jane Douglas (1698-1753), brientinez skosat
* James Douglas (1803-1877), melestrour skosat
* Kirk Douglas (1916-2020), akour stadunanat
** e vab Michael Douglas, ganet e 1944, aktour
* Barry Douglas (g. e 1960), pianoour ha penn laz-seniñ norzhiwerzhonat

### Bevoniezh

* sapr-Douglas (Pseudotsuga menziesii)
* gwiñver Douglas, eus ar spesad Tamiasciurus douglasii
* kavenn Douglas, e korf ar merc'hed
* elestr Douglas, ur seurt elestr eus Kalifornia

### Kirri-nij

* Douglas DC-3
* Douglas C-47 Skytrain
* Douglas A-20 Havoc
* McDonnell Douglas F/A-18 Hornet

## Loened

* Douglas (peroked) , ur peroked marvet e 2019.
* Douglas (ki) , ur c'hi gall brudet e C'hwevrer 2022.
# Douglas (ki)

Douglas zo ur c'hi gall brudet gant ar mediaoù gall e miz C'hwevrer 2022 peogwir en doa kemeret perzh en anvidigezh Valérie Pécresse evel danvez prezidantez evit he strollad politikel Les Républicains.

## Notennoù

* ↑ https://www.20minutes.fr/arts-stars/people/3241407-20220224-apolline-malherbe-amuse-chien-adherent-lr-douglas-twitter
* ↑ https://www.huffingtonpost.fr/entry/le-chien-adherent-aux-republicains-appartient-a-un-collaborateur-de-ciotti_fr_62179a29e4b03d0c8034d053
* ↑ E Marianne : https://www.marianne.net/politique/droite/valerie-pecresse-et-laffaire-du-chien-douglas-lr-dement-les-accusations-dirregularites
* ↑ E Europe1: https://www.europe1.fr/societe/douglas-le-chien-qui-a-vote-pour-pecresse-fait-le-buzz-sur-twitter-4095860
# Doues

Doues zo ur gumun italian, e rannvro emren Traoñienn Aosta.
# Douger yac'h

Un douger yac'h zo un den pe ul loen zo kontammet gant ur c'hleñved kontammus pe a zoug gen ur c'hleñved genetek, met n'eo ket tizhet gant ar c'hleñved-se ha na ziskouez arouez ebet eus ar c'hleñved eta. Daoust ma n'int ket tizhet gant ar c'hleñved e c'hall an dougerien yac'h reiñ anezhañ d'ar re all.
Mary Mallon, lesanvet e saozneg "Typhoid Mary", a oa un dougerez eus an derzhienn-domm n'he doa arouez ebet. Labourat a reas evel keginerez e meur a diegezh e kêr New York e deroù an ugentvet kantved. Meur a zen a gouezhas klañv diwar an derzhienn-domm en tiegezhioù-se ha bet e oant e dareempred ganti gant Burev ar Yec'hed. Dizoloet e oa e "touge" ar c'hleñved hep bezañ klañv. Ne oa ket tu da zistrujañ ar c'hleñved-se ha klasket e oa difenn outi labourat evel keginerez kuit ma ma vefe tizhet tud all.
Merc'hed ar rouanez Viktoria, ar briñsezed Alice ha Beatrix, a oa dougerezed eus gen an hemofiliezh . O bugale a dreuskasas ar gen-se a-hed ar rummadoù e tiegezhioù roueel Bro-Spagn ha Rusia, ma oant bet dimezet. Klañv e veze ar baotred a zouge ar gen-se gant an hemofiliezh, tra ma veze roet d'ar bugale gant ar merc'hed na oant ket tizhet, int, gant ar c'hleñved.
# Dougerez

Dougerez, pe brazez, eo ar vaouez a zo o tougen ur bugel en he c'hof. Bezañ o tougen a vez lavaret ivez.
Kregiñ a ra ar stad-se adalek ma'z eo bet brazezet ar vaouez, da lavarout eo ma'z eus bet strujet ur viell d'ar vaouez gant ur sperloenigan, war-lerc'h un embarañ.

## Istor ha kevredigezh

Dimeziñ hag eureujiñ a oa ret d'ur plac'h a-raok bout dougerez, panevet-se e sache mezh ha dizenor war he ziegezh. Kement-se zo gwir c'hoazh er c'hevredigezhioù relijiel a hiriv.
# Douger-nijerezioù

Un douger-nijerezioù zo ul lestr-brezel aozet hag aveet evit ma c'hallfe nijerezioù pradañ warnañ ha dibradañ diwarnañ. Bag pennañ ur flodad bigi-brezel eo an douger-nijerezioù dre ma ro an tu da gas nijerezioù-brezel dre ar bed a-bezh hep bezañ rediet da implijout an aerborzhioù milourel.

## Liammoù diavaez

a vo kavet e Wikimedia Commons.
# Douger-nijerezioù Charles de Gaulle

Ar Charles de Gaulle zo un douger nijerezioù nukleel.
Savet eo bet e Brest. Urzhiadet eo bet gant gouarnamant Frañs d'an 7 a viz C'hwevrer 1986.
Armet eo bet d'an 28 a viz Gwengolo 2000. Implijet eo bet evit ar wech kentañ d'an 18 a viz Mae 2001, evit ur bleustradeg "Trident d'or" a-gevret gant Italia.
Bremañ e c'hell ar Charles de Gaulle kas gantañ 40 aerlestr : 30 nijerez hemolc'h Rafale Marine F3, 2 nijerez anavezadenniñ E-2C Hawkeye, 2 viñsaskell Caïman Marine (ISR & RESCO), 1 viñsaskell AS565 Panther ISR ha 2 viñsaskell AS365F Dauphin Pedro.
Azon teknikel :
| Azon teknikel ||
| Hirder | 261,50 metrad |
| Ledander | 29 metrad |
| Uhelder | 6 metrad |
| Tizh | 27 kouloum (50 km/h) |
| Kas araok | Energiezh nukleel |
| E men a c'hell mont | E pep lec'h - 45 devezhiad boued |
Peseurt armadur zo e-barzh ?
* 4 stignad bannañ a-zerc'h Sylver A43 gant 8 fuchell Aster 15
* 2 fuc'hell Sadral
* 8 kanol 20 mm
* 3 zouribell Narwhal (abaoe 2019)
* 4 mindrailherez 12.7 mm

## Notennoù ha daveennoù

* ↑ Rafale Marine F3
# Galdames

Galdames zo un draonienn hag ur gumun eus kornôg Bizkaia en Euskal Herria.
# Galeazzo II Visconti

Galeazzo II Visconti (war-dro 1320 – 1378) a oa aotrou kêr Milano, en Italia ar XIVvet kantved, eus an Tiegezh Visconti. Aotrou e oa e Pavia, Como, Novara, Vercelli, Asti, Alba, Tortona, Alessandria ha Vigevano, ha kenaotrou Milano gant e vreudeur Matteo II Visconti ha Bernabò Visconti.
Mab e oa da Stefano Visconti ha da Valentina Doria (1290-1359). E dad, Stefano, a oa pempvet mab an aotrou Matteo Iañ Visconti. E vamm a oa merc'h da Bernabò Doria, eus Genova, ur mab da Branca Doria.
Goude marvioù o eontr Galeazzo Iañ Visconti, o c'henderv Azzone, ha marvioù o daou eontr all, Luchino Visconti (aotrou Milano) ha Giovanni Visconti (arc'heskob), o devoa renet o-daou e Milano, en em gavas an tri breur, Matteo II Visconti, Galeazzo II Visconti ha Bernabò, bezañ an diskennidi diwezhañ eus an tiegezh.

## Arzoù

Gwareziñ a reas an arzourien, hag en o zouez Petrarca, pedet gantañ da b-Pavia.

## Dimeziñ ha bugale

Galeazzo II Visconti en doa bet daou vastard gant Malgarola da Lucino, a-raok e eured:
* Cesare (a-raok 1350-dianav) a zimezas da Franceschina de Todischis, eus Piacenza
* Beatrice (a-raok 1350-1410) a zimezas da Giovanni Anguissola.
E Gwengolo 1350 e timezas da Bianca di Savoia (Chambéry, 1336 – Pavia, 1387), ha bugale o doe:
* Gian Galeazzo Visconti (1351 – 1402), a gemeras ar galloud e Milano, goude diskar e eontr Bernabò Visconti ;
* Maria (1352-1362), marvet da 10 vloaz;
* Violante Visconti (1354 – 1382), a zimezas teir gwech:
** e 1368 da Lionello di Anversa, Iañ dug Clarence, mab da Edouarzh III, roue Bro-Saoz;
** e 1377 da Ottone Secondotto, markiz Monferrato
** e 1381 da Ludovico Visconti (1355 – 1404), mab da Bernabò Visconti, hag aotrou Parma.
# Gale

Ur gale zo ul lestr gant gouelioù ha roeñvoù.
Un teirroeñveg zo ur seurt gale.

## Liamm

a vo kavet e Wikimedia Commons.
a vo kavet e Wikimedia Commons.
# Galea

Galea :
| Galea monasteriensis ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Caviidae |
| Genad : | Galea |
| D'ar vevoniezh e tenn ar pennad-mañ. ||
Galea a zo ur genad e rummatadur ar bronneged.

## Spesadoù

4 spesad krignerien hag a denn d'ar razh-Indez a zo ennañ:
* Galea flavidens
* Galea monasteriensis
* Galea musteloides
* Galea spixii
# Galeata

Galeata a zo ur gumun en Italia e proviñs Forlì-Cesena, e rannvro Emilia-Romagna.
# Galeazzo Iañ Visconti

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Galeazzo I Visconti (ganet d'an 21 a viz Genver 1277, aet da anaon d'ar 6 a viz Eost 1328) a oa bet aotrou Milano etre 1322 hag 1327 ).
Mab e oa da Matteo Iañ Visconti ha Bonacosa Borri. D'ar 24 a viz Mezheven 1300 e timezas da Beatrice d'Este, merc'h da Obizzo II d'Este. Er bloavezh war-lerc'h e voe ret d'ar re Visconti kuitaat Milano ha bevañ a reas e lezioù Este ha Bonacolsi meur a vloaz.
E 1322 e voe anvet capitano del popolo e Milano, met buan e rankas skampañ kuit adarre, abalamour ma oa emsavet tud kêr, broudet gant e genderv Lodrisio Visconti. Skoazell a gavas digant an Impalaer Loeiz IV, ha trec'h e voe e Vaprio d'Adda war un arme kaset enep dezhañ gant ar pab. E 1328, goude tamallet gant e vreur Marco da vezañ trubard, ha da vezañ lazhet e vreur Stefano Visconti, e voe bac'het gant an impalaer e Monza. Divac'het e voe e miz Meurzh 1328 ha repu a gavas e-keñver Castruccio Castracani, penn bras ar Gibbelined en amzer-se. Mervel a reas e Pescia un nebeud mizioù goude.

## E vugale

* E vab Azzone a gemeras war e lerc'h e Milano.
* E verc'h Ricciarda a zimezas da Tommaso II di Saluzzo.
# Galdhøpiggen

Galdhøpiggen eo ar menez uhelañ e Norvegia, e Skandinavia hag e Norzh Europa, gant 2469 metr uhelder. Emañ e menezieg Jotunheimen e kontelezh Oppland, e-kreiz su ar vro.
# Gale Anne Hurd

Gale Anne Hurd, ganet d'ar 25 a viz Here 1955, zo ur broduerez skinwel ha filmoù stadunanat. Krouerez Valhalla Entertainment eo (anv ofisiel Pacific Western Productions), hag ouzhpenn-se eo sekretourez enrollañ ar Gild Produerien Amerika.

## Filmadurezh
### Filmoù

| Bloavezh | Titl | Sevener(ien) | Notenn(où) |
| 1981 | Smokey Bites the Dust | Charles B. Griffith | Kenbroduerez |
| 1984 | The Terminator | James Cameron | Senarioiourez ivez |
| 1986 | Aliens | James Cameron | |
| 1988 | Bad Dreams | Andrew Fleming | |
| 1988 | Alien Nation | Graham Baker | |
| 1989 | The Abyss | James Cameron | |
| 1990 | Downtown | Richard Benjamin | Produerez penn |
| 1990 | Tremors | Ron Underwood | Produerez penn |
| 1991 | Terminator 2: Judgment Day | James Cameron | Produerez penn |
| 1992 | The Waterdance | Neal Jimenez Michael Steinberg | |
| 1992 | Raising Cain | Brian De Palma | |
| 1994 | No Escape | Martin Campbell | |
| 1994 | Safe Passage | Robert Allan Ackerman | |
| 1996 | The Ghost and the Darkness | Stephen Hopkins | |
| 1997 | The Relic | Peter Hyams | |
| 1997 | Dante's Peak | Roger Donaldson | |
| 1998 | Armageddon | Michael Bay | |
| 1999 | Virus | John Bruno | |
| 1999 | Dick | Andrew Fleming | |
| 2002 | Clockstoppers | Jonathan Frakes | |
| 2003 | Hulk | Ang Lee | |
| 2003 | Terminator 3: Rise of the Machines | Jonathan Mostow | Produerez penn |
| 2004 | The Punisher | Jonathan Hensleigh | |
| 2005 | Æon Flux | Karyn Kusama | |
| 2007 | Welcome to the Jungle | Jonathan Hensleigh | |
| 2008 | The Incredible Hulk | Louis Leterrier | |
| 2008 | Punisher: War Zone | Lexi Alexander | |
| 2013 | Very Good Girls | Naomi Foner | |
| 2018 | Hell Fest | Gregory Plotkin | |

### Skinwel

| Bloavezh | Titl | Notenn(où) |
| 1991 | Cast a Deadly Spell | Film skinwel |
| 2002–2003 | Adventure Inc. | |
| 2010–2022 | The Walking Dead | |
| 2015–2023 | Fear the Walking Dead | |
| 2016 | Hunters | |
| 2017–2018 | Lore | |
| 2020–2021 | The Walking Dead: World Beyond | |
| 2022 | Tales of the Walking Dead | |
| 2023–bremañ | The Walking Dead: Dead City | |
| 2023–bremañ | The Walking Dead: Daryl Dixon | |
| 2024 | The Walking Dead: The Ones Who Live | |
# Galeazzo Ciano di Cortellazzo

Gian Galeazzo Ciano, kont Cortellazzo, anavezet evel ar c'hont Ciano, ganet d'an 18 a viz Meurzh 1903, e Livorno (Italia), ha marvet d'an 11 a viz Genver 1944 e Verona (Italia), a oa ur politikour italian, hag unan eus krouerion ar strollad faskour.
Brudet eo evel maodiern an Aferioù diavaez e gouarnamant Benito Mussolini hag evel mab-kaer d'an diktatour.
Barnet e voe e Prosez Verona gant ul lez-varn faskour ag ar Republik Sokial Italian ha kondaonet e voe d'ar marv evit trubarderezh uhel. Fuzuilhet e voe e Verona.

## Oberenn skrivet

* Galeazzo Ciano, Diario 1937-1943 - a cura di Renzo De Felice Edizione integrale, Biblioteca Universale Rizzoli, Milano, 2006, ISBN 88-17-11534-7 , (en italianeg) .
* The Ciano Diaries 1939-1943: The Complete, Unabridged Diaries of Count Galeazzo Ciano, Italian Minister of Foreign Affairs, 1936-1943 (2000) ISBN 1931313741 (e saozneg) .

## Levrlennadur
### e galleg

** Ciano. Un conservateur face à Hitler et Mussolini , Editions du Rocher (mars 2007) ISBN 978-2-268-06115-3 .

### en italianeg

* Giordano Bruno Guerri. Galeazzo Ciano. Una vita. 1903-1944.
* Giordano Bruno Guerri. Fascisti. Gli italiani di Mussolini.
* Giordano Bruno Guerri. Un Amore Fascista: Benito, Edda e Galeazzo
* Barbara Jelavich. Storia dei Balcani.
* Bernd J. Fischer. Albania at war 1939-1945.
* Mario Cervi. Storia della guerra di Grecia.
* Renzo De Felice. Le interpretazioni del fascismo.
* Mario Donosti. Mussolini e l'Europa. La politica estera fascista.
* Duilio Susmel. Vita sbagliata di Galeazzo Ciano.
* Rosaria Quartararo. Roma tra Londra e Berlino. La politica estera fascista dal 1930 al 1940.
* Orio Vergani. Ciano, una lunga confessione, Embannadurioù Longanesi.

### e saozneg

** H. James Burgwyn. Italian Foreign Policy in the Interwar Period 1918-1940: 1918-1940 .
** Gerhard L. Weinberg The foreign policy of Hitler's Germany 1937-1939.
** Gerhard L. Weinberg. A World at Arms: A Global History of World War II.
** Mario Toscano. The history of treaties and international politics.
** David Irving. Hitler's war.
# Gale Storm

Gale Storm, ganet e 1922 ha marvet e 2009, a oa un aktorez hag ur ganerez stadunanat.
# Clotilde Courau

Clotilde Courau, bet ganet e Levallois-Perret (Hauts-de-Seine) d'an 3 a viz Ebrel 1969, a zo un aktourez c'hall koulz er c'hoariva, er sinema hag er skinwel.

## He filmoù

* 1990 : Le Petit Criminel gant Jacques Doillon,
* 1991 : Map of the Human Heart gant Vincent Ward,
* 1993 : The Pickle gant Paul Mazursky,
* 1993 : Polski Crash gant Kaspar Heidelbach,
* 1994 : L'Appât gant Bertrand Tavernier,
* 1994 : Élisa gant Jean Becker,
* 1994 : Tom est tout seul gant Fabien Onteniente,
* 1994 : Ugly Meets the People gant Robert Sobul,
* 1995 : Les Grands Ducs gant Patrice Leconte,
* 1996 : Fred gant Pierre Jolivet,
* 1996 : Marthe gant Jean-Loup Hubert,
* 1997 : Hors jeu gant Karim Dridi,
* 1997 : Le Poulpe gant Guillaume Nicloux,
* 1999 : Deterrence gant Rod Lurie,
* 1999 : En face gant Mathias Ledoux,
* 1999 : Exit gant Olivier Megaton,
* 1999 : Milk gant William Brookfield,
* 1999 : La Parenthèse enchantée gant Michel Spinosa,
* 1999 : Promenons-nous dans les bois gant Lionel Delplanque,
* 2001 : Embrassez qui vous voudrez gant Michel Blanc,
* 2001 : La Mentale gant Manuel Boursinhac,
* 2001 : Le Nouveau Jean-Claude gant Didier Tronchet,
* 2002 : Mon idole gant Guillaume Canet,
* 2002 : Un monde presque paisible gant Michel Deville,
* 2004 : Nuit noire, 17 octobre 1961 gant Alain Tasma,
* 2006 : La Môme gant Olivier Dahan,
* 2007 : Modern Love gant Stéphane Kazandjian,
* 2010 : Tous les soleils gant Philippe Claudel,
* 2013 : Babysitting gant Philippe Lacheau ha Nicolas Benamou.
# Cluain Fearta

Cluain Fearta (Clonfert e saozneg) zo ur gêr vihan e reter kontelezh Gaillimh, en Iwerzhon.
# Cluain Cearbán

Cluain Cearbán (Louisburgh e saozneg) zo ur gêr vihan eus Iwerzhon, e kornôg kontelezh Maigh Eo.
Emañ en arvor, war aod kreisteiz ur bae anvet Cuan Mó. Eno e voe ganet ar vorlaerez Gráinne Ní Mháille. Alese e loc’h ar bagoù da vont da inizi Cliara hag Inis Toirc.
Savet e oa bet ar gêr e dibenn an XVII$^{vet}$ kantved, en ul lec’h anvet Cluain Cearbán, ha roet e oa bet d’ar gêr nevez-se an anv "Louisburgh", e saozneg, en enor da Emgann Louisbourg, ur c'hrogad a oa bet etre Frañsizien ha Saozon e Nova Scotia, e Kanada, e 1758. En iwerzhoneg e voe kendalc’het d’ober gant an anv kozh avat.
# Cluain Meala

Cluain Meala (Clonmel e saozneg) zo ur gêr eus kreisteiz Iwerzhon, e kontelezh Tiobraid Árann. Kêr vrasañ ar gontelezh eo hag unan eus an div gêr-benn, war ribl ar stêr Siúir. Brudet eo Cluain Meala evel ur gêr ma voe stourmet kalet ouzh arme Cromwell, er XVII$^{vet}$ kantved.
Talvezout a ra an anv Cluain Meala kement ha "prad ar mel" e brezhoneg. Anvet eo bet evel-se, moarvat, dre ma oa kontet douar ar vro da vezañ strujus.